2016. gada 1. martā Rīkojums Nr. 150

Rīgā (prot. Nr. 10  13. §)

**Par valsts nekustamo īpašumu pārdošanu**

1. Saskaņā ar Publiskas personas mantas atsavināšanas likuma 4. panta pirmo un otro daļu un 5. panta pirmo daļu atļaut valsts akciju sabiedrībai "Valsts nekustamie īpašumi" pārdot izsolē:

1.1. valsts nekustamo īpašumu (nekustamā īpašuma kadastra Nr. 0100 051 0022) – zemes vienību (zemes vienības kadastra apzīmējums 0100 051 0022) 1462 m2 platībā – Zaķusalas krastmalā 5A, Rīgā, kas ierakstīts zemesgrāmatā uz valsts vārda Finanšu ministrijas personā, kopā ar būvi (būves kadastra apzīmējums 0100 051 0022 001);

1.2. valsts nekustamo īpašumu (nekustamā īpašuma kadastra Nr. 4272 007 0028) – zemes vienību (zemes vienības kadastra apzīmējums 4272 007 0578) 0,5313 ha platībā – Izmēģinātāju ielā 1B, Priekuļos, Priekuļu pagastā, Priekuļu novadā, kas ierakstīts zemesgrāmatā uz valsts vārda Finanšu ministrijas personā.

2. Saskaņā ar Publiskas personas mantas atsavināšanas likuma 4. panta pirmo daļu, ceturtās daļas 1. punktu un 5. panta pirmo daļu, kā arī ievērojot Publiskas personas mantas atsavināšanas likuma 14. panta nosacījumus, atļaut valsts akciju sabiedrībai "Valsts nekustamie īpašumi" pārdot izsolē valsts nekustamo īpašumu "Klīvu dārziņi" (nekustamā īpašuma kadastra Nr. 8048 513 0002) – būvi (būves kadastra apzīmējums 8048 013 0035 001) – Klīvēs, Babītes pagastā, Babītes novadā, kas ierakstīts zemesgrāmatā uz valsts vārda Finanšu ministrijas personā.

3. Pircēji par valsts nekustamajiem īpašumiem maksā *euro*.

4. Finanšu ministrijai nodot pircējiem šā rīkojuma 1. un 2. punktā minētos nekustamos īpašumus 30 dienu laikā no pirkuma līgumu noslēgšanas dienas, sastādot attiecīgus pieņemšanas un nodošanas aktus.

Ministru prezidents Māris Kučinskis

Finanšu ministre Dana Reizniece-Ozola